Csenge és Emma megnyerték az ötös lottót, ezért elmentek vásárolni a Rossmannba. Csengének kétszer annyi terméke van, mint Emmának. Összesen 81 termékük van. Hány termékük van külön-külön?

Miri a Rossmannban, vett egy rúzst, 2000 forintért, és egy szempillaspirált. Összesen 4700 forintot fizetett. Anna ugyanolyan rúzst vett, és egy pirosítót. Ő 5300 forintot fizetett. Vivi pedig egy pirosítót és egy rúzst vett 5600 forintért. Melyik termék mennyibe került?

Janka és Hédi megnyerték az ötös lottót, ezért könyvesboltba mentek vásárolni. Janka kétszer annyi könyvet vett, mint Hédi, így összesen 36 könyvük van. Mennyi könyvük van külön-külön?

Bence és Áron is szeretnének megvenni egy Hogyan Suttogjunk Halkan című magazint az újságosnál, de egyiküknek sincs elegendő pénze. Bence pénzéből hiányzik a magazin árának 12 % -a, Áron pénzéből pedig az ár egyötöde. Ezért elhatározzák, hogy összeadják a pénzüket és közösen veszik meg a magazint. A vásárlás után összesen 714 Ft-juk maradt.

1. Mennyibe került a magazin, és mennyi pénzük volt külön-külön a vásárlás előtt?

Bálint és Dávid egyszerre olvasnak egy informatikáról szóló könyvet. Hétfőn kezdték el olvasni, szerdán pedig az iskolában megbeszélték, ki hol tart. Kiderült, hogy Dávid 30 oldallal többet olvasott. – Nekem még éppen kétszer annyi oldal van hátra, mint amennyit te már elolvastál – mondta Dávid. – Nekem pedig még 200 oldal van hátra – mondta Bálint. Hány oldalas a könyv?

Robi és Martin a kisboltban kólát szeretnének vásárolni. A kóla 1200 forint volt. De Martin addig alkudozott, amíg 20%-kal csökkentették. Így még éppen maradt elég pénzük egy buborékfújóra is. Mennyibe került a csoki, ha 1300 forintjuk volt?

Krisztián focilabdát szeretne vásárolni. A labda eredetileg 2500 forintba került. Ezt először felemelték 20 %-kal, majd csökkentették 30%-kal. Krisztiánnak 2200 forintja van. Elég lesz ez a labdára?

Panni hörcsögalmot vásárol. Egy zsákban 3 kg alom van. Egy nap 750 gramm alom fogy el. Hány napra elég egy zsák alom?

Norina már elkezdett tanulni a nyolcadikos történelemvizsgára, amin 12 tétel van. Egy tétel megtanulásához 70 percre van szüksége. A vizsga hét nap múlva lesz. Norinának minden nap van 2 óra szabadideje tanulásra. Időben végez-e a tételek megtanulásával?

Maxi elhatározta, hogy a felvételire elolvas egy 500 oldalas biológiakönyvet. Erre négy napja van. Első nap elolvassa a könyv 40 %-át, második nap a maradék 30 %-át, harmadik nap a hátralévő rész 50%-át. Hány oldal marad a negyedik napra?

Ha egy kétjegyű számból levonjuk a számjegyei megfordításával kapott számot, akkor az eredeti szám harmadrészét kapjuk. Melyik ez a szám?

Egy tavirózsa minden nap a kétszeresére nő, így 16 nap alatt növi be a tavat. Hány nap alatt növi be a tó felét?

